钦定古今图书集成/明伦汇编/闺媛典/第206卷 > 郑复修妻郦氏〈女附〉
## 钦定古今图书集成/明伦汇编/闺媛典/第206卷 > 郑复修妻郦氏〈女附〉

按《诸暨县志》：郦氏，乡宾郦庆全女，郑复修妻。年十八，
复修亡，郦恸甚，不欲生。翁哭子，至病剧，郦割股疗之。
守子鸾成立，谓曰：“汝父没时，我誓与俱死，以汝幼，舅
姑老不果。今当践言，吾死可合葬汝父之墓。”竟呕血
而绝。其女年十六，适楼，不数月而夫丧，永矢勿二，一
如其母云。